Стрежевско Езеро

Стрежевско Езеро (познато и како Стрежево) — вештачко езеро во областа Ѓават-Кол, во јужниот дел на Македонија, изградено во средниот тек на реката Шемница, десна притока на Црна Река.

Езерото се наоѓа на 22 километри од градот Битола. Езерото има издолжен облик и зафаќа вкупна површина од 7,5 км2. Административно, езерото во целост се наоѓа во Општина Битола.

 Брана 

Браната е изградена од насипан чакал и од камен, со глинено јадро. Висока е 72 м, со должина на круната од 632 м и широчина од 10 м. Езерото е долго 6,5 км, а средната широчина при максимално ниво на водата изнесува 1 км. При максимално ниво на водата (кота од 739,5 м), површината на езерото изнесува 7,5 км2, а во езерото се акумулираат 116.820.000 м3 вода. Езерото редовно се порибува.

 Употреба 

Стрежево претставува езеро кое се користи за наводнување, водоснабдување, како и производство на електрична енергија.

Од ова езеро со вода за пиење се снабдува градот Битола и поголем дел од Пелагонискиот Регион.

 Галерија 

 Поврзано 
 Стрежево (хидросистем)

 Наводи 

 Надворешни врски 

 Официјална страница на ЈП „Стрежево“

Категорија:Вештачки езера во Македонија
Категорија:ХС „Стрежево“